b'\n_START_ARTICLE_\nKultainen kiekko\n_START_PARAGRAPH_\nKultainen kiekko on Suomen j\xc3\xa4\xc3\xa4kiekkoilijat ry:n vuosittain my\xc3\xb6nt\xc3\xa4m\xc3\xa4 palkinto, joka annetaan Mestiksen (vuoteen 2000 asti I-divisioonan) pelaajalle, jonka muut pelaajat ovat \xc3\xa4\xc3\xa4nest\xc3\xa4neet vuoden parhaaksi. \xc3\x84\xc3\xa4nestys tapahtuu samalla tavalla kuin Kultaisen kyp\xc3\xa4r\xc3\xa4n \xc3\xa4\xc3\xa4nestys SM-liigassa, eli jokainen liigapelaaja antaa pisteet kolmelle parhaaksi n\xc3\xa4kem\xc3\xa4lleen pelaajalle: ensimm\xc3\xa4iselle viisi, toiselle kolme ja kolmannelle yhden pisteen. Oman seuran pelaajaa ei saa \xc3\xa4\xc3\xa4nest\xc3\xa4\xc3\xa4. Palkinto on my\xc3\xb6nnetty kaudesta 1997\xe2\x80\x931998 alkaen ja ensimm\xc3\xa4inen palkinnon saaja oli Hermeksen Antti Virtanen.'